stanford-oval/wikipedia huggingface dataset:
נקודת סטגנציה

התמונה מראה נקודת סטגנציה וערבול מחובר בצומת בין שורש הכנף לגוף הדאון יאנוס C של חברת שמפ־הירת (אנ')
בתחום של מכניקת הזורמים, נקודת סטגנציה  או נקודת־עֶמֶד (באנגלית: Stagnation point) היא נקודה בשדה זרימה שבה המהירות המקומית של הזורם היא אפס נקודות סטגנציה קיימות על פני השטח של אובייקטים בשדה הזרימה, שבו הנוזל הגיע למנוחה על ידי האובייקט. משוואת ברנולי מראה שהלחץ הסטטי הוא הגבוה ביותר כאשר המהירות היא אפס ולכן הלחץ הסטטי הוא בערכו המרבי בנקודות הסטגנציה. לחץ סטטי זה נקרא לחץ סטגנציה.
משוואת ברנולי עבור זרימה בלתי דחיסה מראה כי לחץ הסטגנציה שווה ללחץ הדינמי וללחץ סטטי. הלחץ הכולל שווה גם ללחץ הדינמי בתוספת הלחץ הסטטי, כך שבזרימה בלתי דחיסה, לחץ סטגנציה שווה ללחץ הכולל. (בזרימה דחיסה, לחץ הסטגנציה שווה גם ללחץ הכולל החל על הנוזל המובא לעצירה, סטגנציה, בתהליך איזנטרופי).
מקדם לחץ

ניתן להראות שמקדם הלחץ  C_{p} בנקודת הסטגנציה שווה ל־1:
C_{p}={p-p_{\infty } \over q_{\infty }}
כאשר:
C_{p} הוא מקדם הלחץ.
p הוא הלחץ הסטטי בנקודה שבה אנו מודדים את מקדם הלחץ.
p_{\infty } הוא הלחץ הסטטי הנמדד מחוץ לגוף.
q_{\infty } הוא הלחץ הדינמי הנמדד מחוץ לגוף.
לחץ הסטגנציה פחות הלחץ הסטטי מחוץ לגוף שווה ללחץ הדינמי, ולכן מקבלים שמקדם הלחץ  C_{p} נקודת הסטגנציה הוא יחידה (+1).
תנאי קוטה

על גוף משוכלל ששקוע לחלוטין בזרימה פוטנציאלית, יש שתי נקודות סטגנציה - אחת ליד הקצה המוביל (leading edge) ואחת ליד הקצה נגרר (trailing edge). תנאי קוטה מציין כי נקודת הסטגנציה על גוף עם נקודה חדה כמו קצה נגרר של כנף, נמצאת בנקודה החדה. קו הזרם בנקודת הסטגנציה ניצב למשטח של הגוף.
ראו גם

לחץ סטגנציה
הערות שוליים

↑  נקודת־עֶמֶד במילון הנדסה כימית [כימיה] (תשמ"ט), באתר האקדמיה ללשון העברית
1 2 3 4 5 6  Clancy, L. J., Aerodynamics, New York: Wiley, [1978]
↑  Fox, Robert W., 1934-2014., Introduction to fluid mechanics, 6th ed, New York: Wiley, 2004
| --- | --- |
בקרת זהויות :  NLI: 987007532786705171  GND: 4182985-2  LCCN: sh2002012325
סמיון אלטשולר

| --- | --- |

 לידה:  24 בספטמבר 1911 ויטבסק, גוברמנטת ויטבסק, האימפריה הרוסית 
 פטירה:  24 בינואר 1983 (בגיל 71) קאזאן, ברה"מ 
 ענף מדעי:  פיזיקה 
 מקום לימודים:  אוניברסיטת קאזאן 
 מנחה לדוקטורט:  איגור תם 
 מוסדות:  אוניברסיטת קאזאן 
 פרסים והוקרה:  עיטור הכוכב האדום  מדען כבוד של ברית המועצות  מדליית הניצחון על גרמניה במלחמה הפטריוטית הגדולה 1941–1945  מדליה להנצחת 20 שנים לניצחון במלחמת המולדתה הגדולה 1941–1945  מדליה להנצחת 30 שנים לניצחון במלחמת המולדתה הגדולה 1941-1945  עיטור הדגל האדום של העמל  עיטור המלחמה הפטריוטית הגדולה דרגה ראשונה  דרגה שנייה במסדר המלחמה הפטריוטית  עיטור אות הכבוד  Republic of Tatarstan State Award for Science and Technology 
 
סמיון אלטשולר (ברוסית: Семён Александрович Альтшулер‏ 24 בספטמבר 1911 - 24 בינואר 1983) היה פיזיקאי סובייטי ממוצא יהודי. הוא פעל בתחום חקר פאראמגנטיות.
קורות חיים

סמיון אלטשולר נולד בשנת 1911 בויטבסק (אז בתחומי האימפריה הרוסית כיום בבלארוס) למשפחה יהודית. בשנת 1928, לאחר סיום בית ספר, הוא התחיל לימודי פיזיקה באוניברסיטת קאזאן ובשנת 1932 סיים את הלימודים. הוא המשיך ללימודי תואר שלישי במכון לבדב לפיזיקה וסיים את העבודה בשנת 1935. לאחר קבלת התואר אלטשולר חזר לקאזאן והתחיל ללמד.
לאחר פלישת נאצים לברית המועצות אלטשולר התנדב לשורות הצבא האדום. הוא שוחרר מהצבא בשנת 1945 בדרגת מייג'ור.
בשנת 1946 אלטשולר חזר לאוניברסיטה. בשנת 1955 הוא מונה לפרופסור ובהמשך היה ראש קתדרה.
אלטשולר הדריך מעל ל-40 עבודות תואר שלישי ו-10 עבודות פוסט-דוקטורט. הוא היה חבר מערכת של מספר כתבי עת מדעיים.
אלטשולר היה מומחה בתחום רדיוספקטרוסקופיה וחקר פאראמגנטיות. בשנת 1948 הוא היה שותף לגילוי השפעת שדה מגנטי על ספקטרום של תהודה מגנטית אלקטרונית. בשנת 1952 הוא חזה באופן תאורטי תופעה של תהודה פרמגנטית אקוסטית.
בשנת 1961 אלטשולר פרסם ספר על תהודה מגנטית אלקטרונית שעברה שתי מהדורות ותורגמה לאנגלית וגרמנית.
על פעילתו לאלטשולר הוענקו מספר עיטורים ופרסים.
בשנת 1976 הוא התקבל כחבר בהתכתבות לאקדמיה רוסית למדעים.
אלטשולר נפטר בשנת 1983 ונטמן בקאזאן.
ניקי בלה

| --- | --- |

בלה, 2016
 לידה:  21 בנובמבר 1983 (בת 40) סן דייגו, קליפורניה, ארצות הברית
 שם במה:  ניקול בלה ניקי בלה
 משקל:  59 ק"ג
 גובה:  1.68 מטר
 לאום:  אמריקאי
 קריירה מקצוענית:  15 בספטמבר 2007 – 24 במרץ 2019 (11 שנים)
 מאמנים:  דניאל בריאן טום פריצ'רד נטליה ניידהארט WWE Performance Center שיינה בייזלר
 ליגות:  WWE
 היכל התהילה:  2020
 מידע אישי
 בן או בת זוג:  ארטיום צ'יגבינצב (2022–2024)  ארטיום צ'יגבינצב (ינואר 2019–2022)  ג'ון סינה (2012–2018)  דולף זיגלר 
 מספר צאצאים:  1 
 
סטפני ניקול גרסיה-קולס (באנגלית: Stephanie Nicole Garcia-Colace; נולדה ב-21 בנובמבר 1983), הידועה יותר בשם הבמה שלה, ניקי בלה היא מתאבקת עבר אמריקאית, שהופיעה בארגון ההיאבקות WWE. בנוסף להיותה מתאבקת, בלה היא דוגמנית, אשת עסקים ושחקנית. היא הייתה אלופת הדיוות לזמן הארוך ביותר עם תקופת כהונה של 301 ימים.
ביוני 2007, בלה חתמה על חוזה בארגון ה-WWE ונשלחה למתחם הפיתוח שלהם, ה-FCW, ביחד עם אחותה התאומה, ברי, שביחד הוכרו כתאומות בלה. היא ערכה את הבכורה שלה בנובמבר 2008. ניקי זכתה פעמיים באליפות הדיוות. תקופת הכהונה השנייה שלה היא הכהונה הארוכה ביותר בהיסטוריה של אליפות הדיוות של ה-WWE.
בלה דורגה במקום הראשון מתוך 50 מתאבקות של שנת 2015 מטעם מגזין ההיאבקות Pro Wrestling Illustrated, ונבחרה באותה השנה לדיוות השנה על ידי המגזין רולינג סטון. כמו כן, היא זוכת פרסי בחירת הנוער לשנת 2016 בקטגוריית ספורטאית השנה ביחד עם אחותה.
החיים שלפני

ניקול נולדה 16 דקות בלבד לפני אחותה התאומה, בריאנה להורים ג'ון גרסיה וקתי קולס. היא נולדה בסן דייגו, קליפורניה וגדלה בחווה בסקוטסדייל, אריזונה. היא ממוצא מקסיקני ואיטלקי. במהלך תקופתן של ניקול ובריאנה בבית הספר היסודי, הן היו חלק מקבוצת הכדורגל של סקוטסדייל.
לאחר מכן, ניקול החלה בקריירת דוגמנות ומשחק. את הופעת הבכורה שלה בטלוויזיה ערכה בתוכנית הריאליטי Meet My Folks של רשת Fox. עקב הופעה זו, האחיות גרסיה נשכרו להיות האחיות התאומות שמייצגות את חברת הבירה באדוויזר במסגרת גביע העולם בכדורגל. ניקי וברי השתתפו בתחרות חיפוש הדיווה של ה-WWE לשנת 2006, אך לא הצליחו להתקדם יתר על המידה בתחרות זו.
השתתפותה במדיה

ב-21 בנובמבר 2016, ניקי וברי חשפו את ערוץ היוטיוב החדש שלהן, "התאומות בלה". הערוץ של האחיות מציג אופנה יומית, טיולים, כושר, מערכות יחסים וסרטוני בריאות.
ב-6 בספטמבר 2017, ניקי הודיעה שהיא תהיה אחת הכוכבות בעונה ה-25 של התוכנית "רוקדים עם כוכבים". בן זוגה היה הרקדן המקצועי ארטם צ'יגווינטסב. היא הודחה מהתוכנית ב-30 באוקטובר.
ב-1 בנובמבר 2017, ניקי וברי השיקו את ליין ההלבשה שלהן, "Birdiebee".
חיים אישיים

במאי 2014, ניקול גילתה בתוכנית Total Divas שהיא נישאה בעבר לבחור מהתיכון בגיל 20; נישואים אלו בוטלו שלוש שנים מאוחר יותר.
בלה החלה לצאת עם ג'ון סינה בשנת 2012. השניים התארסו ב-2 באפריל 2017, כשסינה הציע לה נישואים לאחר קרב הזוגות המעורב שלהם ברסלמניה 33. ב-15 באפריל 2018, הזוג הודיע על פרידה וביטול החתונה אשר הייתה אמורה להתקיים ב-5 במאי 2018.
היא נמצאת במערכת יחסים עם שותפה לעונה ה-25 של התוכנית "רוקדים עם כוכבים", ארטיום צ'יגבינצב, מאז ינואר 2019. ב-3 בינואר 2020, הזוג הודיע שהוא התארס.
ב-29 בינואר 2020, בלה הודיעה על כך שהיא נמצאת בהיריון, לצד אחותה התאומה, ברי בלה, שהודיעה באותו היום שגם היא בהיריון. ב-31 ביולי 2020, נולד בנם הראשון.
פילמוגרפיה

| סרט |
| --- | --- | --- | --- |

| שנה | כותרת | תפקיד | הערות |
| 2014 | Confessions of a Womanizer | אריקה | דרמה קומית |
| 2015 | The Flintstones & WWE: Stone Age SmackDown! | ניקי בולדר; ביצועי קול | סרט אנימציה |
טלוויזיה

| 2003/2002 | Meet My Folks | לא ידוע |  |
| 2011 | Clash Time | את עצמה | פרק: "טורינו" (עונה 1, פרק 9) |
| 2012 | Ridiculousness | את עצמה |  |
| 2012 | Clash Time | את עצמה | פרק: "מניה מניה" (עונה 2, פרק 3) |
| 2013–הווה | Total Divas | את עצמה | קאסט ראשי (עונה 1–הווה) מפיקה בפועל |
| 2014 | בניחוש חוקר | את עצמה | פרק: "A Nightmare on State Street" (עונה 8, פרק 9) |
| 2015 | ללא פילטרים עם רנה יאנג | את עצמה | פרק: "ניקי בלה" (עונה 1, פרק 10) |
| 2016–הווה | Total Bellas | את עצמה | קאסט ראשי (עונה 1-הווה) מפיקה בפועל |
| 2017 | רוקדים עם כוכבים | את עצמה | עונה 25 |
| 2018 | אמריקן נינג'ה ווריור | את עצמה | תוכנית סלבס מיוחדת של אמריקן נינג'ה ווריור במטרה לגייס כספים ליום האף האדום |
| 2018 | Drop the Mic | את עצמה | פרק: "כוכבי ה-WWE נגד GLOW / לילה עלי נגד כריס ג'ריקו" (עונה 2, פרק 9) |
| 2018 | Miz & Mrs. | את עצמה | פרק: "אי הבנה פשוטה" (עונה 1, פרק 1) |
פילמוגרפיה > וידאו מוזיקה

| שנה | כותרת | אמן |
| --- | --- | --- |
| 2004 | Right Side of the Bed | Atreyu |
| 2014 | Na Na | טריי סונגז |
| 2017 | Hollywood | סופיה גרייס |
אליפויות והישגים

הישגים במגזין ההיאבקות Pro Wrestling Illustrated - PWI
PWI דירג אותה במקום ה-1 מתוך 50 המתאבקות הטובות ביותר לשנת 2015
הישגים במגזין רולינג סטון
דיוות השנה (2015)
הישגים בפרסי בחירת הנוער
ספורטאית השנה (2016)  - עם ברי בלה
הישגים במגזין ההיאבקות Wrestling Observer Newsletter - WON
הפיוד הגרוע של השנה (2014)  - ברי נגד ניקי
הפיוד הגרוע של השנה (2015)  - צוות PCB נגד צוות B.A.D. נגד צוות בלה
הקרב הגרוע של השנה (2013)  - עם ברי בלה, קמרון, איווה מארי, ג'וג'ו, נעמי ונטליה נגד AJ לי, אלישה פוקס, אקסנה, קייטלין, רוזה מנדס, סאמר רה וטמינה סנוקה באירוע סדרת ההישרדות
הישגים בארגון ההיאבקות World Wrestling Entertainment - WWE
אליפות הדיוות (פעמיים)
פרס הסלאמי (פעמיים)
דיוות השנה (2013, 2015)  - הפרס של שנת 2013 נחלק ביחד עם ברי בלה
חברת היכל התהילה (2020)
הערות שוליים

↑  ניקי בלה נמצאת במקום הראשון ברשימת המתאבקות הטובות ביותר של שנת 2015
↑  דיוות השנה היא ניקי בלה
↑  ניקי וברי משיקות את ערוץ היוטיוב החדש שלהן
↑  התאומות בלה משיקות את ליין ההלבשה Birdiebee
↑  ניקי בלה מסבירה למשפחתה על נישואיה הראשונים
↑  ג'ון סינה וניקי בלה מאורסים
↑  ניקי בלה וג'ון סינה נפרדים לאחר שש שנות זוגיות
↑  ניקי בלה יוצאת עם ארטם צ'יגווינצב לאחר הפרידה מג'ון סינה
↑  ניקי בלה מאורסת
↑  התאומות בלה בהיריון, ורק שבועיים מפרידים ביניהן
↑  ניקי בלה מברכת את הולדת בנם הראשון
| --- | --- |
בקרת זהויות :  LCCN: n2020002628  VIAF: 6154157952122765600003   WorldCat (עם VIAF): 6154157952122765600003
סוטיריס ניניס

סוטיריס ניניס (ביוונית: Σωτήρης Νίνης; נולד ב-3 באפריל 1990) הוא כדורגלן יווני המשחק בעמדת הקשר בקיפיסיה.
קריירת מועדונים > פנאתינאיקוס

ניניס התחיל את הקריירה שלו בגיל 10 באקדמיה של ג'יאניס פאטיאקאקיס, אחרי שנה אחת עזב לאפולון סמירני וממנה עבר לאקדמיה של פנאתינאיקוס. ב-7 בינואר 2007 ניניס ערך את הופעת הבכורה שלו בקבוצה הבוגרת במשחק הליגה נגד אגאלו. בזכות היכולת הטובה שגילה, נבחר לשחקן המחזור בליגה. ניניס הוא השחקן הצעיר השני בהיסטוריה של המועדון שרשם בה דקות משחק. ב-15 בפברואר 2007 ניניס רשם את הופעת הבכורה שלו במסגרת אירופית במסגרת גביע אופ"א נגד לאנס, ובכך הפך לשחקן הצעיר אי פעם ששיחק עם קבוצה יוונית במסגרת אירופית. ב-18 בפברואר ניניס היה מהמצטיינים בניצחון פנאתינאיקוס 1-4 נגד א.א.ק. אתונה כאשר הבקיע שער אחד ובישל שניים נוספים.
בעונת 2007/2008 ניניס נפצע מספר פעמים ולא הצליח לבסס את מעמדו בהרכב הקבוצה. למרות זאת, בדצמבר 2007 ניניס נבחר לשחקן הצעיר של השנה ביוון והוא השחקן הצעיר בהיסטוריה שזוכה בתואר זה.
בעונת 2008/2009 ניניס חזר להרכב פנאתינאיקוס. ניניס ענד את ספרט הקפטן בגיל 18 ו-125 ימים ובכך הפך לקפטן הצעיר בתולדות הקבוצה. ב-23 בספטמבר 2008 האריך את חוזהו ב-4 שנים נוספות עם סעיף שחרור של 17 מיליון אירו.
בעונת 2009/2010 זכה עם פנאתינאיקוס בדאבל 7 שנים אחרי האליפות הראשונה האחרונה ושש שנים אחרי הגביע האחרון.
קריירת מועדונים > פארמה

במרץ 2012 חתם בפארמה מהסרייה א' והוא היה עתיד להצטרף אליה בסיום העונה. ב-25 באוגוסט 2012 ניניס ערך את הופעת הבכורה שלו בקבוצה בהפסד 2-0 ליובנטוס.
בקיץ 2013 הושאל לפאוק סלוניקי עד לסיום העונה, וב-6 בנובמבר 2014 חזר לקדנציה שנייה בפנאתינאיקוס כאשר חתם לשנתיים וחצי במועדון.
קריירת מועדונים > המעבר לבלגיה

ב-18 בינואר 2016 חתם בשרלרואה מליגת העל הבלגית, אליה הגיע בהעברה חופשית. ב-9 בינואר 2017 חתם במכלן בה רשם שתי הופעות ליגה בלבד.
קריירת מועדונים > ישראל

ב-11 בספטמבר 2017 ניניס חתם במכבי פתח תקווה מליגת העל וכבר באותו יום, ניניס ערך את הופעת הבכורה שלו בפתח תקווה בהפסד 2-1 לבית"ר ירושלים.
ב-8 באוקטובר 2018 חתם בהפועל אשקלון מהליגה הלאומית. באותו יום, ניניס ערך את הופעת הבכורה שלו בקבוצה וכבש את שער הניצחון נגד הפועל כפר סבא.
קריירה בינלאומית

ניניס, שנולד באלבניה דחה הצעה לייצג אותה כבר בגיל צעיר כיוון ששאף לשחק עבור יוון.
ב-19 במאי 2008 ניניס ערך את הופעת הבכורה שלו בנבחרת יוון בניצחון 0-2 נגד קפריסין ואף כבש את שער הבכורה שלו בנבחרת במשחק זה. ניניס כבש את שער הבכורה שלו בנבחרת כאשר הוא בן 18 שנים ו-46 ימים ובכך הפך הכובש הצעיר בתולדות הנבחרת.
ב-2 בספטמבר 2011 ניניס הבקיע את שער הניצחון באצטדיון בלומפילד של יוון נגד ישראל שבזכותו יוון העפילה ליורו 2012.
ניניס נכלל בסגל הנבחרת לקראת מונדיאל 2010 ויורו 2012.
תארים

ליגת העל היוונית: 2009/2010
הגביע היווני: 2009/2010
הכדורגלן הצעיר של השנה ביוון: 2007, 2010
השחקן המצטיין של אליפות אירופה בכדורגל עד גיל 19: 2007
הכובש הצעיר בתולדות נבחרת יוון
הכובש הצעיר בתולדות פנאתינאיקוס
הערות שוליים

↑  רותם רוזנסקי, ‏רשמית: סוטוריס ניניס חתם במכבי פתח תקווה, באתר ONE‏, 11 בספטמבר 2017
↑  מיכאל וייסרמן, ‏‏סוטיריס ניניס כבש לאשקלון ב-1:2 מול הפועל כפר סבא, באתר ספורט1, 8 באוקטובר 2018
| נבחרת יוון – מונדיאל 2010 |
| --- | --- | --- |
|  1 חלקיאס •  2 סיטארידיס •  3 פאצאצוגלו •  4 ספירופולוס •  5 מוראס •  6 ציוליס •  7 סמראס •  8 פאפאדופולוס •  9 חריסטאס •  10 קראגוניס •   11 וינטרה •  12 צורבאס • 13 סיפאקיס •  14 סלפינגידיס • 15 טורוסידיס • 16 קירגיאקוס • 17 גקאס • 18 ניניס • 19 סוקראטיס • 20 קפטאנוס • 21 קאטסוראניס • 22 מלזס • 23 פיראטס • מאמן: רהאגל |  1 חלקיאס •  2 סיטארידיס •  3 פאצאצוגלו •  4 ספירופולוס •  5 מוראס •  6 ציוליס •  7 סמראס •  8 פאפאדופולוס •  9 חריסטאס •  10 קראגוניס •   11 וינטרה •  12 צורבאס • 13 סיפאקיס •  14 סלפינגידיס • 15 טורוסידיס • 16 קירגיאקוס • 17 גקאס • 18 ניניס • 19 סוקראטיס • 20 קפטאנוס • 21 קאטסוראניס • 22 מלזס • 23 פיראטס • מאמן: רהאגל | יוון |
| נבחרת יוון – יורו 2012 |
| --- | --- | --- |
|  1 צ'לקיאס •  2 מניאטיס •  3 צבלאס •  4 מלזס •  5 ק.פאפאדופולוס •  6 מקוס •  7 סמארס •  8 א.פאפאדופולוס •  9 ליברופולוס •  10 קראגוניס •   11 מיטרוגלו •  12 צורבאס • 13 סיפקיס •  14 סלפינגידיס • 15 טורוסידיס • 16 פוטקיס • 17 גקאס • 18 ניניס • 19 פאפאסטאטופולוס • 20 הולבאס • 21 קאטסוראניס • 22 פורטוניס • 23 פטפטזידיס • מאמן: סנטוש |  1 צ'לקיאס •  2 מניאטיס •  3 צבלאס •  4 מלזס •  5 ק.פאפאדופולוס •  6 מקוס •  7 סמארס •  8 א.פאפאדופולוס •  9 ליברופולוס •  10 קראגוניס •   11 מיטרוגלו •  12 צורבאס • 13 סיפקיס •  14 סלפינגידיס • 15 טורוסידיס • 16 פוטקיס • 17 גקאס • 18 ניניס • 19 פאפאסטאטופולוס • 20 הולבאס • 21 קאטסוראניס • 22 פורטוניס • 23 פטפטזידיס • מאמן: סנטוש | יוון |
נקודת ניקופול

| --- | --- |
אין תמונה חופשית
 מידע כללי
 סוג:  חצי אי 
 מידות
 אורך:  650 מטר
 מידע נוסף
 קואורדינטות:  62°40′22″S 61°05′26″W﻿ / ﻿62.6728°S 61.0906°W﻿ / -62.6728; -61.0906
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת ניקופול(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת ניקופול(למפת חצי האי האנטארקטי רגילה) בסיס חנרל ברנרדו אוהיגינס ריקלמהנקודת ניקופול(למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנקודת ניקופול
 
נקודת ניקופול (באנגלית: Nikopol Point; בבולגרית: нос Никопол) היא לשון יבשה שאינה מכוסה שלג בחודשי הקיץ האנטארקטי, בחוף הדרומי של חצי האי ביירז, באי ליווינגסטון באיי שטלנד הדרומיים, שבאנטארקטיקה.
לשון היבשה בולטת לאורך 650 מטרים מהאי לתוך מצר ברנספילד.
לשון היבשה מתחברת באמצעות שרטון אל סלע ויאטור שמדרום לה.
נקודת ניקופול ממוקמת ממערב לקצה של חופי סאות' (החופים הדרומיים) שבחצי האי ביירז;
נקודות ניקופול ממוקמת 4.57 קילומטרים ממזרח לנקודת דבילז;
נקודות ניקופול ממוקמת 1.22 קילומטרים מזרחית - דרומית-מזרחית לגבעת סילר;
נקודות ניקופול ממוקמת 4.21 קילומטרים מערבית - דרומית-מערבית מנקודת דומטה.
היסטוריה > גילוי ומיפוי הנקודה

בתחילת המאה ה-19 ציידי כלבי ים הגיעו לאזור הנקודה, ובנו מבני מגורים דרומי לגבעת סילר.
הנקודה מופתה לראשונה על ידי סוקרים בריטיים בשנת 1968, ולאחר מכן על ידי סוקרים צ'יליאניים בשנת 1971, סוקרים ארגנטינאים בשנת 1980, סוקרים ספרדים בשנת 1992, וסוקרים בולגריים בשנת 2005 ובשנת 2009.
היסטוריה > מקור השם

הנקודה נקראת על שם העיירה ניקופול שבבולגריה.
השם אומץ רשמית ב-4 בנובמבר 2005.
היסטוריה > תחנת המחקר

תחנת המחקר הספרדית מחנה ביירז (Camp Byers),החלה לפעול בסמוך לנקודת ניקופול החל מעונת המחקר (הקיץ האנטארקטי) 2001–2002, ובמשך עונות המחקר שלאחר מכן.
לקריאה נוספת

הגאזט האנטארקטי הבולגרי (בבולגרית)
• Ivanov, Lyubomir. (2015), , P 14
הערות שוליים

↑  גאזט השמות האנטארקטיים הרשמי של בולגריה
1 2 3 4 5 6 7 8 9 10 11 12  מידע גאוגרפי והיסטורי
1 2 3 4 5 6 7 8 9 10  הגאזט האנטארקטי הבולגרי
↑  תצלום לוויין
1 2  ראו בספר General Geography and History of Livingston Island, המפורט בפסקת "לקריאה נוספת"
| איי שטלנד הדרומיים |
| --- | --- | --- |
| איים עיקריים | אי הפיל (אלפנט) • המלך ג'ורג' • גריניץ' • דספשן • לואו • ליווינגסטון • נלסון • סמית' • סנואו • קלרנס • רוברט |  |
| איים קטנים | אלפאוס • אסטור • בארלו • האף מון • איי זד (האי אספרנטו • האי לסידרן • האי פאנאגוריה • האי קושאבה) • ראגד |  |
| איונים | סלע גרייס • סלע פולגר • סלעי ראגד |  |
| מצרי ים | איגליקה • מצר אוסמר • מצר אינגליש • מצר בויד • מצר ברנספילד • מצר מורטון • מצר מקפארליין • מצר סמולנסק |  |
| שוניות והר מצולה  (הרים תת-ימיים) | הר ורדי |  |
| רכסי הרים | רכס אימאון • רמת דוספיי • רמת וידין • רכס ולקה |  |
| הרים ומצוקים | אבלוגי • אונגל • אורגנה • אירווינג • אנטים • דרינוב • הלמט • כריסטי • מאטוצ'ינה • מומצ'יל • מזק • מיזייה • נאופיט • נייפייר • סבלייבסקי • סלאטינה • סלאבייקוב • סן סטפנו • פוסטר • פלאנה • פסגה • רוז • ריגס • שארפ • שופן |  |
| אוכפים | ויטושה • ורשץ • מאדאן • נסבר • פופובו • קוסטנץ |  |
| נונאטאקים | וילן • באחו |  |
| גבעות | אדינבורו • באטנברג • דולו • דרונג • לזלי • נגרו • סילר • פנקה • צ'סטר • רזן |  |
| חצאי אי ולשונות יבשה | נקודת אדוארדס • גבעת אדינבורו • נקודת איוואן אסן • נקודת אלין פלין • נקודת אמאדוק • נקודת אסקס • חצי האי ארצ'ר • נקודת באטאק • חצי האי בורגס • נקודת באטאק • נקודת בטוליה • נקודת בוטב • חצי האי ביירז • נקודת בנסון • נקודת ברון • נקודת גארמן • כף ג'יימס • נקודת גרגורי • נקודת דבליאנוב • נקודת דומטה • נקודת דופניצה • נקודת דליאן • נקודת האמר • נקודת הרמוני • נקודת ואראדרו • חצי האי וארנה • נקודת וונד • נקודת וילאגרה • נקודת וליקאן • נקודת זהרי • נקודת יאנה • נקודת יובקוב • נקודת יירצ'ק • נקודת לאקאטניק • נקודת לברנוב • ליונז ראמפ • נקודת ליסטה • נקודת מדובנה • נקודת מקין • נקודת מקרוני • ראש מרטינז • נקודת מרקלי • נקודת נגרה • נקודת ניואל • נקודת ניקופול • נקודת סאדאלה • נקודת סבאר • נקודת סומוביט • נקודת סידינס • נקודת סמירננסקי • כף סמית' • נקודת סנאה קרוז • נקודת סקלינה • נקודת סרדץ • נקודת פרליק • נקודת קובאדין • נקודת קוטיס • חצי האי קופרמיין • נקודת קיצ'ן • נקודת קתרינה • נקודת ראדב • נקודת רוברט • נקודת רוס • נקודת רזדל • חצי האי ריי • נקודת רילה • נקודת ריש • נקודת רנייר • כף שירף |  |
| מפרצים | אדמירליטי • איוואן אסן • באבה טונקה • ברשליאן • גארניה • המלך ג'ורג' • הירו • ודנה • זאפאלניה • חיסריה • יארביצה • יונדולה • לגרו • לינבו • מון • מיטשל • מיקאלבי • נבסטינו • ניקולוב • פאקושה • צפינה • קרוני • קרלוטה |  |
| אגמים | אגם לימנופולאר • אגם מידג' |  |
| קרחונים | קרחוני איי שטלנד הדרומיים בחלוקה לפי איים |  |
| מבנים | כנסיית השילוש הקדוש |  |
| אזורים אנטארקטיים מוגנים במיוחד | חצי האי ביירז • נקודת הרמוני • ליונז ראמפ • מפרץ אדמירליטי • כף שירף |  |
| אזורי ציפורים בעלי חשיבות | מפרץ אדמירליטי • נקודת בארנארד (נקודת ברנרד) • חצי האי ביירז • נקודת הרמוני • האי טרטר • ליונז ראמפ • חצי האי פוטר • כף שירף |  |
נקודת נייט

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  63°58′00″S 61°48′00″W﻿ / ﻿63.9667°S 61.8°W﻿ / -63.9667; -61.8
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנקודת נייט(למפת חצי האי האנטארקטי רגילה) בסיס חנרל ברנרדו אוהיגינס ריקלמהנקודת נייט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינקודת נייט(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינקודת נייט
 
נקודת נייט (באנגלית: Neyt Point) היא לשון יבשה המהווה את הקצה המזרחי של חצי האי קראן בקצה הצפוני של האי לייז' בארכיפלג פאלמר, שבאנטארקטיקה.
הנקודה נמצאת 1.9 קילומטרים דרומית-מזרחית מנקודת מורו.
היסטוריה > גילוי הנקודה

לשון היבשה התגלתה על ידי המשלחת האנטארקטית הבלגית, (אשר חקרה את אנטארקטיקה בין השנים 1897 –1899), בפיקודו של אדריאן דה ז'רלאש.
לשון היבשה מופתה על ידי משלחת הסקר האווירי של שטחי חסות איי פוקלנד בין השנים 1955–1956.
היסטוריה > מקור השם

אדריאן דה ז'רלאש וקרא ללשון היבשה על שמו של גנרל נייט מצבא בלגיה, אשר תמך במשלחת.
לקריאה נוספת

• The Defense Mapping Agency Hydrographic/Topographic Center, , P 338
הערות שוליים

↑  גאזט השמות האנטראקטיים הרשמי של ארצות הברית
1 2 3 4  מידע גאוגרפי והיסטורי
1 2 3  ההיסטוריה של גילוי ומיפוי הנקודה, ומקור שמה
| איים בארכיפלג פאלמר |
| --- | --- | --- |
| איים | אבוט • אולין • אומגה • אטא • אלפא • אלקה • אונוור • אפסילון • בראבנט • בוב • גאנד • גלארוס • דייוויס • דינק • דלתא • דרים • הארי • וינצקה • טאוור • למדא • לייז' • לקוואנט • פמפה |  |
| קבוצות איים | איי אומיקרון • איי טטראד • איי כריסטיאניה • איי מלכיור • איי סיגמא • איי פאי • איי פסי |  |
| איונים | סלע גריינדר |  |
סאדיק קאן

סאדיק אמן קאן (או סאדיק ח'אן; באנגלית: Sadiq Aman Khan; נולד ב-8 באוקטובר 1970) הוא פוליטיקאי בריטי מטעם מפלגת הלייבור, המכהן כראש עיריית לונדון ממאי 2016. הוא המוסלמי הראשון המחזיק בתפקיד זה. קודם לכן, כיהן כחבר הפרלמנט מטעם מחוז טוטינג שבלונדון משנת 2005 ועד מאי 2016, כיהן כשר זוטר במשרד התחבורה וכשר זוטר לענייני קהילה בתקופתו של ראש ממשלת בריטניה גורדון בראון. הוא עורך דין בהכשרתו.
ביוגרפיה

קאן נולד בלונדון, בנם של מהגרים מוסלמים מפקיסטן שהגיעו לבריטניה מקראצ'י בשנות ה-60 של המאה ה-20. אביו עבד כנהג אוטובוס, אמו כתופרת והמשפחה בת 10 הנפשות התגוררה בדיור ציבורי בשכונת טוטינג שבדרום לונדון. ב-1994 סיים לימודי משפטים באוניברסיטת צפון לונדון והחל לעבוד כעורך דין. עסק בעיקר בנושאי זכויות האדם וזכויות האזרח והקים פירמת עורכי דין בתחום בה הועסקו כ-50 עובדים. כיהן כיושב ראש ארגון "ליברטי" לזכויות אדם, כיועץ המשפטי של המועצה המוסלמית בממלכה הבריטית וכנשיא האגודה הפביאנית. בשנת 1994 נבחר לחבר במועצת הרובע וונדסוורת' שבלונדון.
ב-2005 נבחר לפרלמנט הבריטי מטעם מפלגת הלייבור כנציג מחוז הבחירה טוטינג שבלונדון. ב-2008 מונה על ידי ראש הממשלה גורדון בראון לשר זוטר לענייני לכידות קהילתית במשרד הקהילות והממשל המקומי. ביוני 2009 מונה לשר זוטר לענייני תחבורה, הוא השתתף בישיבות קבינט ממשלת בריטניה בעניינים שתחת אחריותו והיה בכך למוסלמי הראשון בתולדות בריטניה שהשתתף בישיבות הקבינט. לאחר מפלתה של מפלגת הלייבור בבחירות הכלליות ב-2010 מונה קאן לשר המשפטים בממשלת הצללים של אד מיליבנד. בינואר 2013 מונה בנוסף גם לשר לענייני לונדון בממשלת הצללים.
ב-2013 הצביע קאן בפרלמנט הבריטי בעד נישואים חד-מיניים. בעקבות כך קיבל איומים על חייו, וכמו כן הוצאה פתווה שבה הוכרז ככופר באסלאם מצד מספר מנהיגי דת מוסלמיים בבריטניה. לאחר מפלת הלייבור בבחירות הכלליות בבריטניה ב-2015 התפטר מתפקידיו.
בספטמבר 2015 נבחר למועמד מפלגת הלייבור לקראת הבחירות לראשות עיריית לונדון שהתקיימו במאי 2016. הוא זכה ב-44.2% מקולות הבוחרים בסיבוב הראשון (דירוג העדפה ראשי) לעומת זאק גולדסמית' מהמפלגה השמרנית, שזכה ב-35% מהקולות. בסיבוב השני (בו מוכלל דירוג ההעדפה המשני של הבוחרים) גבר על גולדסמית' ברוב של 57% ונבחר לראשות העיר. הוא נבחר שוב ב-2021 (בסיבוב השני) וב-2024.
במסגרת קמפיין הבחירות ציין קאן כי כראש העירייה יעמיד בראש סדר העדיפויות את הקפאת מחירי התחבורה הציבורית, יפעל לפתרון משבר הדיור וליצירת הזדמנויות לתושבי לונדון. במישור הלאומי ציין כי הוא מתנגד לעמדת ראש מפלגתו ג'רמי קורבין, שקרא לביטול תוכנית הגרעין הבריטית, ומתנגד למס על ביצוע פעולות בשוק ההון. בהמשך קאן אף ביקר את קורבין על שלא עשה לטענתו די כדי לגנות אמירות נגד יהודים שיצאו ממפלגתם. שר ההגנה הבריטי מייקל פאלון טען במהלך הקמפיין כי קאן אינו ראוי לשמש ראש עיריית לונדון ולהגן עליה מפני איומי טרור מאחר שהוא התרועע והגן על גורמים קיצוניים כדוגמת לואיס פרחאן. קאן הדף את הביקורת וציין כי במסגרת תפקידו כפרקליט למען זכויות האדם נאלץ לדבר גם בשמם של אנשים מפוקפקים.
בשנת 2012 ביקר קאן בישראל ובשטחי הרשות הפלסטינית יחד עם משלחת של חברי פרלמנט. הוא נפגש עם שר הביטחון משה יעלון וכן עם ראש ממשלת הרשות הפלסטינית סלאם פיאד. בשנת 2014 מתח ביקורת על ישראל בעת מבצע צוק איתן. בשנת 2016 הביע התנגדות לתנועת ה־BDS או לכול סוג של חרם על מוצרים מישראל באומרו כי "אסור לנו להפנות את גבנו לישראל". באותה הזדמנות הביע תמיכה בפתרון שתי המדינות. בעת מבצע צוק איתן הגן קאן על סעידה וארסי המוסלמית, חברת המפלגה השמרנית ושרה בממשלתו של דייוויד קמרון שהתפטרה בעקבות "שתיקתו של קמרון נוכח הפשעים שמבצעת ישראל ברצועת עזה".
בעת מועמדותו בבחירות לראשות עיריית לונדון שהתקיימו ב-2016 קרא קאן להטיל סנקציות על ישראל בניגוד לעבר שבו הצהיר כי הוא מתנגד לכל סוג של חרם על ישראל. לאחר כניסתו לתפקיד פעל לביטול פרויקט גשר הגן.
חיים אישיים

קאן נשוי לסעידה, אף היא עורכת דין, ואב לשתי בנות.